Diari Oficial de la Generalitat Valenciana


Sumari del DOGV 5360, del 04-10-2006 (2006/10195)

RESOLUCIÓ de 9 de juny de 2006, del conseller de Territori i Habitatge, per la qual s'aprova definitivament la modificació puntual núm. 5 de les normes subsidiàries de Busot.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10247


Data del document
:   09-06-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Busot
    * pla d'urbanisme

RESOLUCIÓ de 9 de juny de 2006, del conseller de Territori i Habitatge, per la qual s'aprova definitivament la modificació puntual núm. 5 de les normes subsidiàries de Busot. [2006/10404]  
Vist l'expedient relatiu a la modificació puntual núm. 5 de les normes subsidiàries, remés per l'Ajuntament de Busot (Alacant) i de conformitat amb els següents  
Antecedents de fet  
Primer  
El projecte de modificació puntual núm. 5 es va sotmetre a informació pública durant un mes mitjançant un acord del ple de l'Ajuntament del dia 12 de febrer de 2004, i es publica l'anunci en el Diari Oficial de la Generalitat núm. 4723 de 31 de març de 2004 i en el diari Información d'11 de març del mateix any. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 13 de maig de 2004 per unanimitat.   
Segon  
La documentació està integrada per memòria informativa i justificativa i plànols d'informació i ordenació.  
Tercer  
L'objecte del present expedient és l'obertura d'un nou vial peatonal com a passatge en planta baixa des de l'entorn de la plaça de l'Ajuntament cap al castell, a fi de millorar l'accés al castell per mitjà d'una connexió de vianants adequada. Per a això s'utilitza un solar situat en el lateral oest de l'església. Al mateix temps, es modifica l'ús assignat al cos d'edificació adossat a l'església que conté la sagristia, que en les normes subsidiàries vigents és residencial i passa a dotacional religiós.   
S'incrementa en 115,22 m2 la superfície dotacional, i es disminuïx en 8 m2 l'edificabilitat lucrativa.  
La solució proposada implica una modificació de les zones verdes previstes en el planejament vigent, atés que es resten 10 m2 i es creen a canvi125,22 m2.  
Quart  
La Comissió Territorial d'Urbanisme de València, de data 31 de gener de 2006 va acordar informar favorablement sobre la modificació puntual núm. 5 de les normes subsidiàries de municipi de Busot, elevant l'expedient al conseller de Territori i Habitatge per a la seua aprovació definitiva previ dictamen del Consell Jurídic Consultiu.  
Cinqué  
Aquesta conselleria va sol·licitar en data 8 de març de 2006, el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix amb data 8 de març de 2006, el conseller de Territori i Habitatge va emetre un informe favorable emés basant-se en la Disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 18 de maig de 2006, s'emet dictamen del Consell Jurídic Consultiu de la Comunitat Valenciana en què es conclou que la modificació puntual núm. 5 de les normes subsidiàries de Busot és conforme amb l'ordenament jurídic.  
Fonaments de dret  
Primer  
La tramitació s'ha fet d'acord amb el que establix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant LRAU).   
Segon  
La documentació està completa segons l'article 27 de la LRAU.  
Tercer  
Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quart  
La present modificació puntual comporta una diferent qualificació o ús urbanístic de zones verdes, per la qual cosa la seua aprovació requerix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la Disposició transitòria novena de la Llei reguladora de l'activitat urbanística, de conformitat amb el que establix l'article 55.4 de l'esmentada llei.  
D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, el qual va ser emés en sentit favorable en data 18 de maig de 2006.  
Cinqué  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, i conforme el Consell Jurídic Consultiu de la Comunitat Valenciana, resolc  
Aprovar definitivament la modificació puntual núm. 5 de les normes subsidiàries de Busot.   
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 9 de juny de 2006.. El conseller de Territori i Habitatge: Esteban González Pons.